ຊີເຣຍ ​​ຮ່ວມ​ມື​ ​ກັບ​ຄະນະ ປະຕິບັດ​ງານຮ່ວມ ນາໆ​ຊາດ ​
ຊີ​ເຣຍ ​ໄດ້​ສະ​ເໜີ​ລາຍ​ລະອຽດ ​ຢ່າງຍືດຍາວ​ ກ່ຽວກັບເລື່ອງອາວຸດ​ເຄມີຂອງ​ຕົນ​ ໃນ​ທ້າຍ​ເດືອນ​ແລ້ວນີ້.
ເອກອັກຄະລັດຖະທູດສະຫະລັດປະຈຳສະຫະປະຊາຊາດກ່າວ ວ່າ ລັດຖະບານ ຂອງປະທານາທິບໍດີຊີເຣຍ ທ່ານ Bashar al-Assad ໄດ້ໃຫ້ຄວາມຮ່ວມມືກັບຕໍ່ຄະນະປະຕິບັດງານຮ່ວມ ຂອງນາໆຊາດ ໃນການກວດກາເບິ່ງສະຖານຕ່າງໆທີ່ເກັບມ້ຽນ ອາວຸດເຄມີ ຢູ່ໃນຊີເຣຍ ແຕ່ເອກອັກຄະລັດຖະທູດ Samantha Power ກ່າວໃນຕອນ ແລງວັນອັງຄານວານນີ້ວ່າ ນັກວິເຄາະຕາເວັນຕົກ ກໍາລັງທົບ ທວນເບິ່ງ ການແຈ້ງກ່ຽວກັບອາວຸດເຄມີຂອງລັດຖະບານ Damascus ຫວ່າງມໍ່ໆມານີ້ ດ້ວຍຄວາມສົງໄສ ແລະກໍາລັງ ກວດສອບເບິ່ງຄວາມແນ່ນອນ ຊີເຣຍ ໄດ້ສະເໜີລາຍລະອຽດຢ່າງຍືດຍາວກ່ຽວກັບອາວຸດ ເຄມີຂອງຕົນໃນທ້າຍເດືອນແລ້ວນີ້ ແລະໃນບໍ່ຊ້ານີ້ ຕ້ອງເຫັນ ດີກັບຄະນະປະຕິບັດງານກວດກາວ່າ ຈະທໍາລາຍອາວຸດທີ່ສະ ສົມໄວ້ນັ້ນຢ່າງໃດ ແລະຢູ່ໃສ ໃນຕອນເຊົ້າຂອງວັນອັງຄານວານນີ້ ທູດພິເສດສະຫະປະຊາ ຊາດ ທ່ານນາງ Sigrid Kaagຜູ້ຄວບຄຸມປະສານງານໃນການທໍາລາຍອາວຸດດັ່ງກ່າວ ເວົ້າວ່າ ທ່ານນາງຄາດວ່າ ຈະມີການຕັດສິນໃຈກັນໃນວັນທີ 15 ເດືອນພະຈິກ ກ່ຽວກັບ ວ່າອາວຸດເຫຼົ່ານີ້ ຈະຖືກທໍາລາຍຢູ່ໃສ ໃນຂະນະດຽວກັນ ທີ່ນະຄອນເຈນີວາ ທູດພິເສດ ສັນນິບາດອາຣັບແລະສະຫະປະຊາ ຊາດທ່ານ Lakhdar Brahimiກ່າວວ່າ ທ່ານຫວັງວ່າ ການເຈລະຈາ ສັນຕິພາບ ລະ ຫວ່າງລັດຖະບານຊີເຣຍ ແລະພວກກະບົດ ທີ່ຢາກໂຄ່ນລົ້ມທ່ານນັ້ນ ຈະມີຂື້ນກ່ອນ ທ້າຍປີນີ້